KOMISIJOS SPRENDIMAS
2006 m. vasario 7 d.
įgyvendinantis Tarybos direktyvą 94/28/EB dėl trečiųjų šalių institucijų, kurioms suteikta teisė tvarkyti tam tikrų gyvūnų veislių kilmės knygą ar registrą, sąrašą
(pranešta dokumentu Nr. C(2006) 284)
(Tekstas svarbus EEE)
(2006/139/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. birželio 23 d. Tarybos direktyvą 94/28/EB, nustatančią principus, susijusius su zootechniniais bei genealoginiais reikalavimais, taikytinais gyvūnų, jų spermos, kiaušialąsčių bei embrionų importui iš trečiųjų šalių, ir iš dalies pakeičiančios Direktyvą 77/504/EEB dėl grynaveislių veislinių galvijų (1), ypač į jos 3 straipsnio 1 dalį,
kadangi:
(1)
Direktyvoje 94/28/EB nustatomi principai, susiję su zootechniniais bei genealoginiais reikalavimais, taikytinais tam tikriems importuojamiems grynaveisliams veisliniams gyvūnams ir jų spermai, kiaušialąstėms bei embrionams.
(2)
Pagal Direktyvą 94/28/EB ir nepažeidžiant Bendrijos teisės aktų dėl gyvūnų sveikatos ir visuomenės sveikatos gyvūnai gali būti importuojami tik kaip „grynaveisliai“ ar „hibridai“, jei yra įvykdytos tam tikros sąlygos. Viena iš tų sąlygų - gyvūnai turi būti įrašyti ar įregistruoti institucijos tvarkomoje kilmės knygoje ar registre, kaip apibrėžta toje direktyvoje, o sperma, kiaušialąstės ir embrionai gali būti importuojami tik tuo atveju, jei jie paimti iš gyvūnų, įrašytų ar įregistruotų tokioje kilmės knygoje ar registre.
(3)
Argentina, Bulgarija, Kanada, Izraelis, Islandija, Naujoji Zelandija ir Jungtinės Valstijos perdavė Komisijai institucijų, kurias jos patvirtino tvarkyti pagal Direktyvą 94/28/EB importuojamų grynaveislių veislinių gyvūnų kilmės knygą ar registrą, sąrašą.
(4)
Todėl institucijų, kurioms suteikta teisė tvarkyti šiame sprendime nurodytų gyvūnų ir produktų kilmės knygą ar registrą, sąrašas turėtų būti nustatytas Direktyvoje 94/28/EB.
(5)
Šiame sprendime numatytos priemonės atitinka Zootechnikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 94/28/EB, institucijų, kurioms suteikta teisė tvarkyti grynaveislių veislinių galvijų, kiaulių, avių ir ožkų, jų spermos, kiaušialąsčių ir embrionų bei kiaulių hibridų kilmės knygą ar registrą, sąrašas pateiktas šio sprendimo priede.
2 straipsnis
Valstybės narės leidžia importuoti grynaveislius veislinius galvijus, kiaules, avis ir ožkas bei kiaulių hibridus, jei jie yra įrašyti ar įregistruoti šio sprendimo priedo sąraše esančios institucijos tvarkomoje kilmės knygoje ar registre.
3 straipsnis
Šis sprendimas yra skirtas valstybėms narėms.
Priimta Briuselyje, 2006 m. vasario 7 d.